KLASA: 112-01/23-01/05

URBROJ: 537-05-01/1-23-1

Na temelju članka 45. i 74.a stavka 1. Zakona o državnim službenicima (Narodne novine, broj 92/05, 107/07, 27/08, 34/11, 49/11, 150/11, 34/12, 49/12 - pročišćeni tekst, 37/13, 38/13, 1/15, 138/15 - Odluka i Rješenje Ustavnog suda Republike Hrvatske, 61/17, 70/19, 98/19 i 141/22) i članka 22. Uredbe o raspisivanju i provedbi javnog natječaja i internog oglasa u državnoj službi (Narodne novine, broj 78/2017 i 89/19), Središnji državni ured za Hrvate izvan Republike Hrvatske raspisuje

**JAVNI NATJEČAJ**

**za imenovanje glavnog/e tajnika/ce Središnjeg državnog ureda za Hrvate izvan Republike Hrvatske**

**GLAVNO TAJNIŠTVO**

**1. glavni/a tajnik/ca** - 1 izvršitelj/ica kojega/u imenuje Vlada Republike Hrvatske na razdoblje od četiri godine.

Uvjeti za imenovanje na radno mjesto:

- završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij pravnog ili ekonomskog smjera,

- najmanje četiri (4) godine radnog iskustva na odgovarajućim poslovima,

- istaknuti rezultati u području od značaja za rad državnog tijela,

- položen državni ispit II. razine,

- znanje engleskog jezika,

- poznavanje rada na osobnom računalu.

Osim navedenih stručnih uvjeta, kandidati/kinje moraju ispunjavati i uvjete iz članka 48. Zakona o državnim službenicima.

U državnu službu ne može biti primljena osoba za čiji prijam postoje zapreke iz članka 49. Zakona o državnim službenicima.

Na javni natječaj se mogu prijaviti osobe oba spola.

Obvezni probni rad traje tri mjeseca.

Natjecati se mogu i kandidati/kinje koji/e nemaju položen državni ispit, odnosno državni ispit odgovorajuće razine, uz obvezu polaganja navedenog ispita u zakonskom propisanom roku. Državni ispit nije dužan/na polagati kandidat/kinja koji ima položen pravosudni ispit.

Javni natječaj za imenovanje glavnog/e tajnika/ce Središnjeg državnog ureda za Hrvate izvan Republike Hrvatske provodi komisija koju imenuje državni tajnik. Komisija za provedbu javnog natječaja utvrđuje listu kandidata/kinja prijavljenih na javni natječaj koji/e ispunjavaju formalne uvjete iz javnog natječaja te ih poziva na razgovor (intervju) radi utvrđivanja njihovih stručnih znanja, sposobnosti i vještina te rezultata ostvarenih u dosadašnjem radu.

Razgovor (intervju) s kandidatima/kinjama provodi državni tajnik ili osoba koju on za to ovlasti.

Na temelju rezultata provedenog razgovora (interjvua) državni tajnik će predložiti Vladi Republike Hrvatske kandidata/kinju za imenovanje.

Za predloženog/u kandidata/kinju provest će se sigurnosna provjera. Sigurnosna provjera provodi se sukladno posebnim propisima.

Na temelju prijedloga državnog tajnika i rezultata sigurnosne provjere, Vlada Republike Hrvatske rješenjem na četiri godine imenuje glavnog/u tajnika/cu Središnjeg državnog ureda za Hrvate izvan Republike Hrvatske.

Opis poslova i podaci o plaći radnog mjesta za koje je raspisan javni natječaj bit će objavljeni na web stranici Središnjeg državnog ureda za Hrvate izvan Republike Hrvatske [hrvatiizvanrh.gov.hr](http://hrvatiizvanrh.gov.hr) istovremeno s objavom javnog natječaja.

Mjesto i vrijeme održavanja razgovora (intervjua) bit će objavljeni na web-stranici Središnjeg državnog ureda za Hrvate izvan Republike Hrvatske, [hrvatiizvanrh.gov.hr](http://hrvatiizvanrh.gov.hr) najmanje pet dana prije održavanja razgovora (intervjua).

Za kandidata/kinju koji/a ne pristupi razgovoru (intervjuu) smatrat će se da je povukao/la prijavu na javni natječaj te se neće smatrati kandidatom/kinjom.

U prijavi na javni natječaj navode se osobni podatci podnositelja/ice prijave (ime i prezime, datum i mjesto rođenja, adresa stanovanja, broj telefona ili mobitela, po mogućnosti e-adresa) i naziv radnog mjesta na koje se osoba prijavljuje.

Prijavu je potrebno vlastoručno potpisati.

Uz vlastoručno potpisanu prijavu na natječaj, kandidati/kinje su dužni/e priložiti:

* životopis,
* dokaz o hrvatskom državljanstvu (preslik osobne iskaznice ili putovnice ili vojne iskaznice ili domovnice),
* dokaz o stečenoj stručnoj spremi (preslik diplome),
* dokaze o ukupnom radnom iskustvu i radnom iskustvu na odgovarajućim poslovima:

1. elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje koji mora sadržavati podatke o: poslodavcu, osnovi osiguranja, početku i prestanku osiguranja, radnom vremenu, stvarnoj i stručnoj spremi te trajanju staža osiguranja
2. ugovor o radu, ugovor o djelu, rješenje o rasporedu iz kojih je vidljivo cjelokupno razdoblje potrebnog radnog iskustva na odgovarajućim poslovima ili potvrdu poslodavca o radnom iskustvu na odgovarajućim poslovima koji mora sadržavati vrstu poslova koju je obavljao/la, u kojoj stručnoj spremi i vremensko razdoblje u kojem je kandidat/kinja obavljao/la navedene poslove;

* preslik svjedodžbe o položenom državnom ispitu, odnosno državnom stručnom ispitu ako kandidat/kinja ima položen državni ispit,
* podatke o ispunjavanju uvjeta istaknutih rezultata rada u području od značaja za rad državnog tijela sukladno članku 4. stavku 4. Uredbe o klasifikaciji radnih mjesta u državnoj službi (Narodne novine, broj 77/07, 13/08 i 81/08),
* dokaz o znanju engleskog jezika.

Isprave se prilažu u neovjerenom presliku, a prije izbora kandidat/kinja dužan/na je predočiti izvornik.

Ukoliko je osoba mijenjala prezime, a dostavlja dokumentaciju sa starim prezimenom, potrebno je da ista dostavi dokaz o promjeni prezimena.

Osobe koje prema posebnim propisima ostvaruju pravo prednosti, moraju se u prijavi pozvati na to pravo odnosno uz prijavu priložiti svu propisanu dokumentaciju prema posebnom zakonu.

Kandidat/kinja koji/a može ostvariti pravo prednosti kod prijama u državnu službu sukladno članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine, 121/2017, 98/19 i 84/21), članku 48.f Zakona o zaštiti vojnih i civilnih invalida rata (Narodne novine, broj 33/92, 77/92, 27/93, 58/93, 2/94, 76/94, 108/95, 108/96, 82/01 i 103/03, 148/13 i 98/19), članku 47. Zakona o civilnim stradalnicima iz Domovinskog rata (Narodne novine, broj 84/21), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18 i 32/20) i članku 22. Ustavnog zakona o pravima nacionalnih manjina (Narodne novine, broj 155/02, 47/10, 80/10 i 93/11), dužan je u prijavi na javni natječaj pozvati se na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji, uz prijavu na javni natječaj dužan/a je priložiti, pored dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>.

Kandidat/kinja koji/a se poziva na pravo prednosti pri zapošljavanju, sukladno članku 48.f Zakona o zaštiti vojnih i civilnih invalida rata, uz prijavu na javni natječaj dužan/na je, osim dokaza o ispunjavanju traženih uvjeta, priložiti i dokaz o priznatom statusu.

Kandidat/kinja koji se poziva na pravo prednosti prilikom zapošljavanja sukladno članku 47. Zakona o civilnim stradalnicima iz Domovinskog rata, uz prijavu na javni natječaj, dužan/na je priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja, <https://branitelji.gov.hr/zaposljavanje-843/843>

Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom, uz prijavu na javni natječaj dužan/a je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat/kinja koji/a se poziva na pravo prednosti pri zapošljavanju u skladu sa člankom 22. Ustavnog zakona o pravima nacionalnih manjina, uz prijavu na javni natječaj, pored dokaza o ispunjavanju traženih uvjeta, nije dužan/na dokazivati svoj status pripadnika nacionalne manjine.

Prijave se podnose u roku od 8 dana od dana objave javnog natječaja u Narodnim novinama.

Prijave se podnose neposredno u pisarnici ili poštom, na adresu: Središnji državni ured za Hrvate izvan Republike Hrvatske, Pantovčak 258, 10000 Zagreb, s naznakom: „Za javni natječaj za imenovanje glavnog/e tajnika/ce Središnjeg državnog ureda za Hrvate izvan Republike Hrvatske“.

Potpunom prijavom smatra se prijava koja sadrži sve podatke i priloge navedene u javnom natječaju.

Osoba koja nije podnijela pravodobnu i potpunu prijavu ili ne ispunjava formalne uvjete iz javnog natječaja, ne smatra se kandidatom/kinjom u postupku javnog natječaja, o čemu mu/joj se, u pravilu putem elektroničke pošte dostavlja pisana obavijest.

Izabrani kandidat/kinja bit će pozvan da u primjerenom roku, a prije predlaganja Vladi Republike Hrvatske za imenovanje, dostavi uvjerenje nadležnog suda da se protiv njega/nje ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta iz javnog natječaja, uz upozorenje da se nedostavljanje traženih isprava smatra odustankom od imenovanja.

O rezultatima javnog natječaja kandidati/kinje će biti obaviješteni/e javnom objavom rješenja o imenovanju Vlade Republike Hrvatske na web-stranici Ministarstva pravosuđa i uprave [mpu.gov.hr](http://www.mpu.gov.hr) i web-stranici Središnjeg državnog ureda za Hrvate izvan Republike Hrvatske [hrvatiizvanrh.gov.hr](http://hrvatiizvanrh.gov.hr) .

Dostava rješenja svim kandidatima smatra se obavljenom istekom osmoga dana od dana objave na web stranici Ministarstva pravosuđa i uprave.

Ako se na javni natječaj ne prijave osobe koje ispunjavaju propisane uvjete, odnosno ako prijavljeni/e kandidati/kinje ne zadovolje na razgovoru (intervjuu), državni tajnik će obustaviti postupak po ovom javnom natječaju.

**Središnji državni ured za Hrvate**

**izvan Republike Hrvatske**